พาณิชย์ตรวจโรงงานหน้ากากซีพี และควบคุมการจัดส่งหน้ากาก
นายประโยชน์ เพ็ญสุต รองอธิบดี รักษาราชการแทนอธิบดีกรมการค้าภายใน กระทรวงพาณิชย์ เปิดเผยหลังเข้าตรวจเยี่ยมโรงงานหน้ากากอนามัยฟรีเพื่อคนไทยของเครือเจริญโภคภัณฑ์ (ซีพี) ว่า เป็นไปตามมาตรฐานสถานประกอบการที่ดี สะอาด เป็นหน้ากากอนามัยทางการแพทย์ หรือ Surgical Mask และด้วยกำลังการผลิตเดือนละ 3 ล้านชิ้นจะช่วยบรรเทาปัญหาการขาดแคลนหน้ากากอนามัยได้ในระดับหนึ่งทั้งนี้ กรมการค้าภายใน ได้ส่งสายตรวจกรมการค้าภายในมาประจำที่โรงงานผลิตหน้ากากอนามัยแห่งนี้จำนวน 2 คน เพื่อตรวจนับจำนวนหน้ากากอนามัยที่ผลิตได้ในแต่ละวัน รวมทั้งควบคุมการจัดส่งหน้ากากอนามัย เนื่องจากหน้ากากอนามัยเป็นสินค้าควบคุมขณะที่ นายนพปฎล เดชอุดม ประธานคณะผู้บริหารด้านความยั่งยืนองค์กร เครือเจริญโภคภัณฑ์ เปิดเผยว่า ถือเป็นประวัติศาสตร์ของเครือซีพีในการทำหน้ากากอนามัย ซึ่งมีเป้าหมายเพื่อช่วยเหลือและบรรเทาความเดือดร้อนแก่แพทย์ พยาบาล และบุคลากรทางการแพทย์ในช่วงวิกฤติโควิด-19 ซึ่งเกิดภาวะขาดแคลนหน้ากากอนามัย ทั้งนี้มั่นใจเป็นอย่างยิ่งว่าโรงงานฯ จะสามารถผลิตหน้ากากได้เต็มสูบเดือนละ 3 ล้านชิ้นได้ภายในช่วงต้นเดือน พ.ค.นี้ โดยจะเร่งพัฒนาและปรับปรุงประสิทธิภาพการทำงานของเครื่องจักรอย่างเต็มที่ เพื่อรองรับความต้องการหน้ากากอนามัยในช่วงวิกฤติและช่วยป้องกันการระบาดของโรคได้อีกทางหนึ่ง ทั้งนี้โรงพยาบาลจุฬาลงกรณ์ สภากาชาดไทย จะเป็นผู้แจกจ่ายหน้ากากอนามัยฟรีแก่แพทย์ พยาบาล บุคลากรทางการแพทย์ ตามโรงพยาบาลต่างๆ ทั่วประเทศไทย และเมื่อได้รับเพียงพอแล้ว จึงจะแจกจ่ายให้กับประชาชนทั่วไปเป็นลำดับต่อไป.
โรงงานหน้ากากอนามัยฟรีเพื่อคนไทยของเครือเจริญโภคภัณฑ์ (ซีพี) เป็นไปตามมาตรฐานสถานประกอบการที่ดี สะอาด เป็นหน้ากากอนามัยทางการแพทย์ หรือ Surgical Mask
หน้ากากอนามัย,โรงงานผลิตหน้ากากอนามัย,เครือเจริญโภคภัณฑ์,โรงงานหน้ากากอนามัยซีพี,กรมการค้าภายใน,หน้ากากอนามัยฟรี,ข่าววันนี้